Tirsdag markede Nordjyllands Politi, at det i dag er 73 år siden, at det danske politi blev taget af tyskerne under 2. verdenskrig. Det foregik til en mindehøjtidelighed foran hovedsædet i Aalborg. Her gik blandt andet den nye politidirektør for Nordjyllands Politi, Anna Marie Roum Svendsen, på talerstolen. Hun mener, at dagen både er til ære for de faldne under anden verdenskrig, men også for dem, der går på arbejde i dagens Danmark. - Den her dag betyder jo noget, for vi mindes både de politifolk, der faldt under 2.verdenskrig, men også dem, der i øvrigt har mistet livet i tjeneste. Vi kan se på den nuværende udvikling i samfundet, at vores betjente går på arbejde med livet som indsats. Og det, synes jeg, er også værd at vise repsekt for og minde folk om, siger Anna Marie Roum Svendsen.

Opsummering:
I dag, tirsdag, er det 73 år siden, at det danske politi blev taget af tyskerne under 2. verdenskrig. Det blev markeret til mindehøjtidelighed i Aalborg.